Document ID: /roh_data/filtered/Bilingualer_Corpus_interleaved-it-rm.jsonl.gz/1739

This is a text translated from Italian to Rumantsch Grischun.
I registri degli abitanti devono essere armonizzati

La Confederazione prescrive ai Cantoni e ai comuni di armonizzare i registri degli abitanti e altri registri ufficiali. Per poter adempiere a questo incarico, il Cantone dei Grigioni deve adeguare la propria legislazione. Il Governo grigionese ha licenziato il relativo messaggio sulla nuova legge sui registri degli abitanti. L'affare verrà trattato in Gran Consiglio nella sessione di giugno.

Finora, i diversi registri delle persone di Confederazione, Cantoni e comuni non venivano gestiti secondo direttive uniformi. La legge federale sull'armonizzazione dei registri degli abitanti e di altri registri ufficiali di persone (Legge sull'armonizzazione dei registri) prescrive ora l'uniformazione dei registri delle persone in Svizzera entro la fine del 2010. Per adempiere alle direttive della Confederazione, i Cantoni devono emanare un relativo diritto derivato.

I registri armonizzati portano dei vantaggi

Vanno uniformati soprattutto i registri degli abitanti e gli ampi registri delle persone della Confederazione nell'ambito dello stato civile, degli stranieri e dei rifugiati, per quanto concerne contenuto, nomenclatura e aggiornamento. Contemporaneamente vanno create le basi per consentire in futuro una trasmissione elettronica standardizzata dei dati. Ciò porta benefici alla Confederazione, ai Cantoni e ai comuni e permette un lavoro più efficiente e procedure semplificate nell'amministrazione. In questo modo, a partire dal 2010, il censimento della popolazione non avverrà più come un tempo ogni dieci anni a mezzo di un questionario cartaceo. Quattro volte all'anno, l'Ufficio federale di statistica dovrà invece aver accesso elettronico diretto ai dati presenti nei registri per analisi statistiche. Anche i futuri progetti di e-government con contatto elettronico tra abitanti e autorità traggono vantaggio da registri armonizzati, tenuti elettronicamente.

Nel Cantone dei Grigioni sono interessati dall'armonizzazione prescritta soprattutto i registri degli abitanti. I comuni devono inoltre tenere un cosiddetto registro degli oggetti con dati aggiornati relativi a edifici e abitazioni. Considerate le scadenze imposte dalla Confederazione, il Governo ha emanato già il 1° ottobre 2008 le disposizioni transitorie necessarie per l'esecuzione tempestiva. Buona parte dei lavori di armonizzazione in esse disciplinati è nel frattempo stata conclusa. Con la presente proposta del Governo per una legge sui registri degli abitanti queste disposizioni dovranno ora essere sostituite definitivamente.

Persona di riferimento:

Consigliere di Stato Hansjörg Trachsel, Direttore del Dipartimento dell'economia pubblica e socialità, tel. 081 257 23 01

Organo: Governo

Fonte: it Cancelleria dello Stato dei Grigioni

06.04.2010
Ils registers d'abitantas e d'abitants ston vegnir armonisads

La confederaziun prescriva als chantuns ed a las vischnancas d'armonisar ils registers d'abitantas e d'abitants sco er auters registers uffizials. Perquai sto il chantun Grischun adattar sia legislaziun. La regenza grischuna ha deliberà la missiva correspundenta tar la nova lescha davart ils registers d'abitantas e d'abitants. Il cussegl grond vegn a tractar la fatschenta en la sessiun da zercladur.

Fin ussa na vegnivan ils differents registers da persunas da la confederaziun, dals chantuns e da las vischnancas betg manads tenor princips unitars. La lescha federala davart l'armonisaziun dals registers d'abitants e d'auters registers uffizials da persunas (lescha davart l'armonisaziun dals registers) prescriva ussa d'unifitgar ils registers da persunas en Svizra fin l'onn 2010. Per pudair ademplir las prescripziuns da la confederaziun ston ils chantuns relaschar ina legislaziun executiva correspundenta.

Ils registers armonisads portan avantatgs

En spezial ils registers d'abitantas e d'abitants sco er ils gronds registers da persunas da la confederaziun en il sectur dal stadi civil, da las persunas estras sco er da las fugitivas e dals fugitivs ston vegnir unifitgads en quai che reguarda il cuntegn, la nomenclatura e l'actualitad. A medem temp sto vegnir stgaffida la basa per pussibilitar en l'avegnir ina transmissiun electronica standardisada da las datas. Quai porta avantatgs a la confederaziun, als chantuns ed a las vischnancas e permetta da lavurar en moda pli effizienta sco er da simplifitgar ils andaments en las administraziuns. A partir da l'onn 2010 n'ha la dumbraziun dal pievel numnadamain betg pli lieu sco pli baud mintga 10 onns cun agid da questiunaris sin palpiri. Empè da quai duai l'uffizi federal da statistica pudair utilisar directamain, quatter giadas per onn, las datas dals registers per far evaluaziuns statisticas sin via electronica. Er projects futurs dad e­government cun contact electronic tranter las abitantas ed ils abitants e las autoritads profiteschan da registers electronics armonisads.

Da l'armonisaziun prescritta èn pertutgads en il chantun Grischun cunzunt ils registers d'abitantas e d'abitants. Plinavant ston las vischnancas manar in uschenumnà register dals objects cun datas actualas davart ils edifizis e davart las abitaziuns. Pervia da l'urari da la confederaziun ha la regenza grischuna relaschà gia per il 1. d'october 2008 las disposiziuns transitoricas ch'èn stadas necessarias per exequir a temp la lescha federala. Las lavurs d'armonisaziun ch'èn regladas là èn vegnidas terminadas per gronda part en il fratemp. Cun la proposta actuala da la regenza per ina lescha davart ils registers d'abitantas e d'abitants duain ussa er questas disposiziuns vegnir remplazzadas definitivamain.

Infurmaziuns:

cusseglier guvernativ Hansjörg Trachsel, schef dal departament d'economia publica e fatgs socials, tel. 081 257 23 01

Gremi: regenza

Funtauna: rg chanzlia chantunala dal Grischun

06.04.2010